יעקב בירדוגו (עדות ביעקב)

רבי יעקב בירדוגו (מכונה: אביר יעקב; לפני ה'ת"ר, 1840 – כ"ט בניסן ה'תרס"א, 1901) היה פוסק הלכה, ראש השוחטים, ראש ישיבה, אב בית הדין ורבה של מקנס בסוף המאה ה-19.

 קורותיו 
נולד במכנאס לאביו רבי מרדכי בירדוגו, סבו הוא רבי רפאל בירדוגו. תחילה שימש במקצוע השו"ב, ובהמשך התמנה לראש השוחטים בעיר. סביב שנת תר"ל, התמנה לדיין בעיר. רבי יעקב תיקן תקנות יחד עם חביריו הדיינים: רבי אברהם עמאר, רבי רפאל אבן צור, רבי שלום משאש הזקן ורבי שמואל עמאר. בית הדין תיקן תקנות נגד הפרזה במותרות באירועי שמחה, וכן נגד הפרזה בשליחת מתנות איש לרעהו, שכרוכה בהפסד מרובה ובמקרים רבים מתנות אלו היו חסרי תועלת.ראו: תקנות חכמי מכנאס ח"ב תקנות יח-יט. כדרכם של רבני המערב, התכתב בהלכה עם דייני הערים הסמוכות, כדוגמת רבי ידידיה מונסונייגו רבה של פאס,ראו: עדות ביעקב אה"ע סימן סח.  ורבי יוסף בירדוגו רבה של רבאט.ראו: עדות ביעקב אה"ע סימן עט.

גם בימי דיינותו המשיך להחזיק בשררת השחיטה. לימים שימש כאב בית הדין וראש ישיבה, ובפועל רוב משרת העיר הייתה על שכמו, בהיותו משמש לכתובת המרכזית בענייני איסור והיתר, שחיטה וטריפות.דברי רבי שלמה בירדוגו, 'ידא דטבחי' דף מז-מח; הקדמת רבי שלום משאש לספר 'עדות ביעקב' ע"פ עדות הדיין רבי שלמה בן שטרית.

תמך בעלייה לארץ ישראל, ותיאר: .עדות ביעקב יו"ד סי' קנט. היה בקשר עם יהודי עירו שהתיישבו בחיפה.ראו: עדות ביעקב אה"ע סימן ח.

נפטר ונקבר במכנאס בכ"ט ניסן ה'תרס"א.

 השפעתו 
רבני העיר בדורו ובדור שלאחריו, מרבים להזכיר את פסקיו, מהם: רבי שלום משאש הזקן, רבי חיים משאש, ורבי שלום משאש.ראו למשל: תבואות שמ"ש אה"ע ג, נ, נט, פד.

 מפסקיו 
 התיר את מנהג מניעת אכילת סוכר בפסח, מאחר שהשתנה המציאות ובטל חשש החמץ בתעשייתו.עדות ביעקב או"ח ב.
 לא מחמירים לומר חוזר וניעור באיסור חמץ.
 התיר אכילת אורז בפסח בשעת הדחק.נשמת חיים משאש אות פ בשמו.
 נהגו הנשים לשמוע קריאת מגילה רק בלילה, ויש סמוכות רבות למנהג.הובא ב'נשמת חיים' (משאש) אות פ - פורים.
 המסורת שבמקום חשש אשת איש, חוששים להחמיר גם נגד פסק מרן השולחן ערוך.ראו: דברי שלום (משאש) חלק אה"ע סימן ז.

 משפחתו 
לרבי יעקב ארבעה בנים תלמידי חכמים: רבי משה, רבי מרדכי (תרי"ג-תרל"ח) משוחטי העיר ורבניה, נפטר בגיל צעיר ללא זרע, בחיי אביו.הקדמת רבי יעקב בירדוגו לשו"ת משפטים ישרים. רבי יהודה, והבן הצעיר רבי יהושע בירדוגו רבה הראשי של מרוקו. חתנו היה רבי שלום משאש הזקן.ר' אברהם הלל, תקנה בדבר מינוי דיינים חדשים במכנאס, בתוך: מן הגנזים חלק ה, עמ' שמט-שן. נינו הוא רבי שלום משאש רבה של ירושלים.הקדמת רבי שלום משאש לספר 'עדות ביעקב'.

 יצירתו 
 עדות ביעקב – תשובות ופסקי דין בארבעת חלקי השולחן ערוך, יצא לאור על ידי רבי שלום משאש.

 לקריאה נוספת 
 ר' אברהם הלל, תקנה בדבר מינוי דיינים חדשים במכנאס, בתוך: מן הגנזים חלק ה, עמ' שמט-שן.

 הערות שוליים 

קטגוריה:מקנס: רבנים
קטגוריה:אבות בתי דין
יעקב (עדות ביעקב)
קטגוריה:ילידי 1840
קטגוריה:נפטרים ב-1901